CELEX: 62015CN0508
Language: sk
Date: 2015-09-24 00:00:00
Title: Vec C-508/15: Návrh na začatie prejudiciálneho konania, ktorý podal Verwaltungsgerichts Berlin (Nemecko) 24. septembra 2015 – Sidika Ucar/Land Berlin

18.1.2016   
            
            
               SK
            
            
               Úradný vestník Európskej únie
            
            
               C 16/15
            
         Návrh na začatie prejudiciálneho konania, ktorý podal Verwaltungsgerichts Berlin (Nemecko) 24. septembra 2015 – Sidika Ucar/Land Berlin
   (Vec C-508/15)
   (2016/C 016/18)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichts Berlin
   
      Účastníci konania pred vnútroštátnym súdom
   
   
      Žalobca: Sidika Ucar
   
      Žalovaný: Land Berlin
   
      Prejudiciálne otázky
   
   
               1.
            
            
               Má sa článok 7 ods. 1 prvá zarážka rozhodnutia č. 1/80 vykladať v tom zmysle, že podmienky sú splnené aj vtedy, keď trojročnému legálnemu pobytu rodinného príslušníka u tureckého pracovníka, ktorý pôsobí na legálnom trhu práce, predchádzalo obdobie, kedy žiadateľ po zlúčení s rodinným príslušníkom, ktorému bol povolený vstup v zmysle tohto ustanovenia, opustil legálny trh práce členského štátu?
            
         
               2.
            
            
               Má sa článok 7 ods. 1 rozhodnutia č. 1/80 vykladať v tom zmysle, že predĺženie povolenia na pobyt treba prirovnať k povoleniu na zlúčenie s tureckým pracovníkom pôsobiacim na legálnom trhu práce, keď dotknutý rodinný príslušník žije od svojho povoleného zlúčenia v zmysle tohto ustanovenia nepretržite s tureckým pracovníkom, ale ten pôsobí na legálnom trhu práce členského štátu po prechodnom odchode znovu až v čase predĺženia povolenia?